สวัสดีค่ะ วิวจากแชนเนล Point of View ค่ะ
กลับมาในชุดนี้อีกแล้ว เชื่อว่าหลายๆคนจะดีใจนะคะ
ตามคำเรียกร้องที่ทุกคนโหวตกันเข้ามาเลย
สัปดาห์นี้วิวกลับมากับเรื่อง แฮร์รี่ พอตเตอร์ ค่ะ
และเรื่องนี้นะคะเป็นเรื่องที่คนขอมานานมากแล้วค่ะ
คือเมื่อหลายปีก่อน วิวเคยมีโอกาสเอาหนังสือ Harry Potter and the Cursed Child
หรือว่าแฮร์รี่ พอตเตอร์กับเด็กต้องสาปเนี่ยนะคะ
มาเล่าให้ทุกคนฟังค่ะ
แต่ด้วยความที่คลิปวิดีโอนั้นเนี่ย
ผ่านมาเนิ่นนานมากแล้ว เนิ่นนานแบบเนิ่นนานจริงๆนะคะ
ประกอบกับตอนนั้นเนี่ย วิวเน้นเร็วเป็นหลักใช่ไหมคะ
เพราะว่าหนังสือออกปุ๊บ อ่านๆๆ แล้วก็รีบปล่อยวิดีโอในวันเดียวเลย
คลิปนั้นก็เลยอาจจะไม่ค่อยแซ่บเท่าที่ควรค่ะ
วันนี้นะคะวิวก็เลยเอาคลิปวิดีโอนี้ กลับมาทำอีกครั้งนึงค่ะ
ถือว่าเป็นของขวัญปีใหม่ ให้ทุกคนที่ติดตามในช่องนี้ละกันค่ะ
คำเตือนนะคะทุกคน ถ้าใครคิดว่าตัวเองจะมีโอกาส
บินไปดู Harry Potter and the Cursed Child
ที่อังกฤษนะคะ
อย่า ดู คลิป นี้ ค่ะ
เพราะว่าคลิปนี้สปอยล์หมดสิ้นเลยนะ
และจุดสำคัญของเรื่องนี้นะคะอยู่ที่การเซอร์ไพรส์ค่ะ
ดังนั้นถ้ารู้เรื่องไปก่อนเนี่ย ความมันส์อาจจะลดลงนิดนึงนะคะ
ถ้าใครมีแพลนว่าจะไปดูละครเวทีเรื่องนี้ แล้วเก่งภาษาอังกฤษพอที่จะเข้าใจทั้งหมดได้เองก็
ปิดคลิปตรงนี้เลยค่ะ วิวยอมนะคะทุกคน
เอาล่ะ ไม่ต้องเชิญชวนอะไรมากมายหรอกค่ะ เพราะว่านี่แฮร์รี่นะคะ
อย่างไรก็ดี ถ้าใครชอบเรื่องอื่นๆด้วย อย่าลืมกดติดตามวิวให้ครบทุกช่องทางค่ะ
จะได้ไม่พลาดคลิปวิดีโอสนุกๆแล้วก็ ข่าวสารดีๆจากช่อง Point of View ค่ะ
สำหรับตอนนี้พร้อมจะไปฟัง เรื่องราวที่ทั้งสนุกแล้วก็...
เอ่อ สาระมั้ยไม่รู้แต่ชอบแล้วกันนะคะ กันรึยัง
ถ้าพร้อมกันแล้วก็ไปฟังกันเลยค่ะ
แอบบอกทุกคนนิดนึงนะคะก่อนที่จะเริ่มเรื่อง
คือเรื่องนี้มันค่อนข้างจะ เกี่ยวข้องกับภาคหลัก 7 เล่มแรกนะคะ
ดังนั้นอยากให้ไปทบทวน 7 เล่มนั้นให้แม่นนิดนึง
จะได้ไม่งงนะคะเวลาที่มันมี การกล่าวอ้างถึงสิ่งนู้นสิ่งนี้ใน 7 เล่มแรกค่ะ
เรื่องราวแฮร์รี่ พอตเตอร์กับเด็กต้องสาปนะคะ
เกิดขึ้นประมาณ 20 ปีค่ะ หลังจากที่แฮร์รี่เรียนจบจากฮอกวอร์ตนะคะ
ซึ่งในตอนนี้แฮร์รี่ในฐานะผู้ชายอายุ 37 เนี่ย กำลังพาลูกๆของเขาไปที่สถานีรถไฟคิงครอสส์ค่ะ
แฮร์รี่นี่ก็แต่งงานกับจินนี่ วีสลีย์ใช่ไหมคะ
ตอนนี้กลายเป็นจินนี่ พอตเตอร์แล้ว
มีลูกทั้งหมด 3 คนค่ะ ลูกชายคนโตชื่อว่า เจมส์ พอตเตอร์
ก็คือตั้งชื่อตามพ่ออะนะ
ส่วนลูกชายคนที่สองค่ะชื่อว่า อัลบัส เซเวอรัส พอตเตอร์
ก็ตั้งชื่อตามอัลบัส ดัมเบิลดอร์ กับเซเวอรัส สเนปนะคะ
และลูกสาวคนสุดท้องค่ะ ชื่อว่า ลิลี่ พอตเตอร์ นะคะ
ก็ตั้งชื่อตามแม่ของแฮร์รี่นั่นเองค่ะ
ทั้งสามคนนะคะไปที่สถานีรถไฟคิงครอสส์
เพราะวันนี้นะคะจะเป็นวันแรกที่ อัลบัสจะต้องเดินทางไปเรียนที่ฮอกวอตส์ค่ะ
ก็คือเป็นเด็กปีหนึ่งนั่นเอง
ไปถึงนะคะเราก็จะไปเจออีกครอบครัวนึงค่ะ
ครอบครัวนั้นก็คือครอบครัวของรอน วีสลีย์นะคะ ซึ่งตอนนี้แต่งงานกับเฮอร์ไมโอนี่ เกรนเจอร์ค่ะ
ทั้งคู่แต่งงานกันและมีลูกทั้งหมดสองคนนะคะ
ลูกคนเล็กเนี่ยไม่มีบทบาทอะไรในเรื่องนี้ ดังนั้นข้ามมันไปค่ะ
ส่วนลูกคนโตเนี่ยนะคะชื่อว่า โรส ค่ะ เป็นลูกสาวนะคะ
และโรสเนี่ยมีความเหมือนแม่ตัวเองสูงมาก
คือมีความมั่นใจในตัวเองแล้วก็เซลฟ์สุดๆนะคะ
นึกสภาพเฮอร์ไมโอนี่ตอนปีหนึ่ง อารมณ์นั้นเลยค่ะ
ปัญหาที่ทั้งหมดนี้เจอนะคะก็คือ
เมื่อเข้าไปที่สถานีรถไฟคิงครอสส์เนี่ย
แน่นอนว่าอัลบัสตื่นเต้นค่ะ ที่ตัวเองจะได้ไปเรียนครั้งแรก
แต่ก็มีความกังวลอยู่บ้าง เพราะว่าอะไร
เพราะว่าเจมส์นะคะ พี่ชายของตัวเอง
ซึ่งนิสัยเหมือนกับเจมส์ พอตเตอร์ แล้วก็พวกเฟร็ดกับจอร์จเนี่ยค่อนข้างมาก
ขู่ไว้ตลอดค่ะประมาณว่า
อัลบัส ถ้าเธอโดนคัดสรร เข้าไปอยู่ในบ้านสลิธีรินนะ
เธอจะเป็นยังไง
เธอจะต้องได้อยู่บ้านสลิธีรินแน่ๆเลย
ก็ขู่ๆๆ ประมาณนี้นะคะ
ซึ่งทำให้อัลบัสค่ะมีความกังวลค่อนข้างมาก
อย่างไรก็ตามนะคะ แฮร์รี่ก็บอกอัลบัสบอกว่า
อยู่สลิธีรินก็ไม่เห็นเป็นไรเลยหนิ
นี่ ชื่อของลูกเนี่ยนะประกอบไปด้วย ชื่ออาจารย์ใหญ่ของฮอกวอตส์ถึงสองคนด้วยกัน
และหนึ่งในนั้น เค้ามาจากสลิธีริน
และพ่อคิดว่าเค้าเป็นคนที่ กล้าหาญที่สุดเท่าที่พ่อเคยเจอมาเลย
เรื่องนี้นะคะทำให้อัลบัสรู้สึกมั่นใจขึ้นนิดนึง
เราจะเห็นได้จากเรื่องนี้นะคะว่าความสัมพันธ์ระหว่าง แฮร์รี่กับอัลบัสค่อนข้างใกล้ชิดกันในตอนนี้ค่ะ
เพราะก็มีการคุยกันต่างๆนานาว่า อย่าลืมเขียนจดหมายหาผมนะ อะไรต่างๆนะคะ
อย่างไรก็ตามค่ะ ในที่สุด รถด่วนฮอกวอตส์ก็ออกไปนะคะ
อัลบัสขึ้นไปบนรถด่วนค่ะ
และโรสนะคะซึ่งเป็นลูกพี่ลูกน้องกับอัลบัสค่ะ ก็บอกอัลบัส บอกว่า
อัลบัส เราจะต้องเลือกที่นั่ง ในรถด่วนขบวนนี้อย่างดีที่สุด
เพราะอะไรรู้ไหม
จำได้ไหมว่าพ่อแม่ของพวกเราเนี่ยเจอกัน บนรถด่วนฮอกวอตส์ในวันแรกที่ขึ้นปีหนึ่งนี่แหละ
และนี่คือการเลือกเพื่อนตลอดชีวิตของเรา
ดังนั้นพวกเราเนี่ยจะต้องเลือกอย่างดีมากๆเลย
ซึ่งทำให้อัลบัสนะคะมีความเหวอ ประมาณว่า
อะไรนะ ชั้นต้องเลือกเพื่อน ที่คบไปตลอดชีวิตในวันนี้เหรอ
จะบ้าเหรอ ชั้นจะเลือกใคร อะไรยังไง ชั้นจะเลือกได้ยังไงนะคะ
อย่างไรก็ตามค่ะ โรสก็บอกว่า
แต่เธอไม่รู้เหรอว่าพวกเราเป็นใคร
เธอเนี่ยเป็นพอตเตอร์ ส่วนชั้นเป็นวีสลีย์-เกรนเจอร์
เราเนี่ยมีชื่อเสียงมากๆ
ดังนั้นเราเนี่ยเดินเลือกได้ทั้งขบวนเลย ว่าเราอยากเป็นเพื่อนกับใครนะคะ
แม้ว่าอัลบัสจะไม่ค่อยเชื่อโรสเท่าไหร่ แต่อัลบัสก็เดินไปกับโรสด้วยค่ะ
จนกระทั่งไปเจอตู้รถไฟตู้นึงนะคะ มีเด็กผู้ชายแค่คนเดียวนั่งอยู่ค่ะ
อัลบัสก็เลยเดินเข้าไปทักทายนะคะ
ซึ่งเด็กผู้ชายคนนั้นก็มีการเสนอขนมให้ค่ะประมาณว่า
อ้าว สวัสดี กินขนมไหม ชั้นมีขนมเต็มไปหมดเลย
คือแม่ชั้นบอกไว้ว่าให้เอาขนมมา จะได้มีเพื่อนง่ายๆนะคะ
อัลบัสรู้สึกถูกใจกะเด็กผู้ชายคนนี้ค่ะก็เลย เดินเข้าไปนั่งกินขนมด้วยแล้วก็คุยด้วยนะคะ
อย่างไรก็ตามค่ะ โรสมีความกระทุ้งๆ ประมาณว่า
ไปกันเถอะอัลบัส ไปกันเถอะอัลบัส
โรสรู้ค่ะว่าเด็กผู้ชายคนนั้นคือ
สกอร์เปียส มัลฟอย นะคะ ลูกชายของเดรโก มัลฟอยนั่นเอง
และสกอร์เปียสเนี่ยมีข่าวลือ ที่ไม่ค่อยดีเท่าไหร่นักนะคะ
คือนอกจากพ่อแม่จะไม่ถูกกันแล้วเนี่ย สกอร์เปียสยังมีข่าวลืออีกค่ะว่า
ครอบครัวมัลฟอยเนี่ยต้องการอำนาจมากๆ
ดังนั้นครอบครัวมัลฟอยนะคะก็เลย สร้างเครื่องย้อนเวลาขึ้นมาค่ะ
และส่งเมียของเดรโก มัลฟอยเนี่ยนะคะย้อนเวลาไปค่ะ
ไปหาเจ้าแห่งศาสตร์มืด หรือว่าลอร์ดโวลเดอมอร์นั่นเอง
เพื่อที่จะทำให้ลอร์ดโวลเดอมอร์ กับเมียของมัลฟอยเนี่ยมีลูกด้วยกันนะคะ
และสกอร์เปียสนะคะก็คือเด็กคนนั้นค่ะ ที่ทุกคนเชื่อว่าเป็นลูกของลอร์ดโวลเดอมอร์นะคะ
อย่างไรก็ตามนะคะ อัลบัสบอกโรสบอกว่า ไม่จริง ชั้นไม่เชื่อข่าวลือนี้
และที่สำคัญ ดูหน้าของสกอร์เปียสสิ สกอร์เปียสมีจมูกค่ะทุกคน
สกอร์เปียสไม่ใช่ลูกของลอร์ดโวลเดอมอร์หรอก
เหตุการณ์นี้นะคะทำให้โรสไม่ค่อยพอใจค่ะ
ก็เลยทิ้งให้สกอร์เปียสกับอัลบัสอยู่ด้วยกันนะคะ
ส่วนตัวเองเดินทางต่อไปที่อื่นค่ะ
ตัดภาพมาที่ฮอกวอตส์นะคะ ในพิธีคัดสรรเข้าบ้านต่างๆค่ะ
แน่นอนว่าโรสก็จะต้องไปอยู่บ้านกริฟฟินดอร์
ส่วนสกอร์เปียสเนี่ยนะคะ จะต้องไปอยู่บ้านสลิธีรินค่ะ
ฝ่ายอัลบัสของเราเนี่ยนะคะ แน่นอนว่าด้วยความที่เป็นพอตเตอร์ค่ะ
เข้ามาที่โรงเรียนปุ๊บ เป็นคนมีชื่อเสียงทันทีนะคะ
โดนเม้าท์ตั้งแต่วินาทีแรกที่เหยียบโรงเรียน
ทุกคนรู้สึกว่า อู้ว พอตเตอร์มาแล้ว เค้าจะต้องเก่งเหมือนพ่อของเค้าแน่ๆเลย
อะไรต่างๆนะคะ
แต่พอถึงเวลาคัดสรรค่ะ ปรากฏว่าอัลบัสของเราเนี่ย ได้รับการคัดสรรเข้าไปอยู่ที่บ้าน...
สลิธีรินค่ะ
ทำให้เกิดการเม้าท์มอย กันหนักหน่วงมากประมาณว่า
อะไรนะ พอตเตอร์ไปอยู่สลิธีริน เป็นไปได้ยังไง นี่มันบ้านของศาสตร์มืด
นี่มันบ้านของงู ของสีเขียว ของอะไรต่างๆ
ในขณะที่ชาวสลิธีรินเองก็ทำตัวไม่ถูกประมาณว่า
อ้าว พอตเตอร์ที่พวกเราควรจะเกลียด มาอยู่บ้านของเรา เราควรจะทำยังไงดีนะคะ
หลังจากนั้นค่ะเหตุการณ์ของอัลบัสก็แย่ลงเรื่อยๆนะคะ
เพราะแม้เค้าจะไปอยู่สลิธีรินค่ะ
เค้าก็ยังโดนเม้าท์เรื่อยๆนะคะ ประมาณว่า
เค้าจะต้องเก่งเหมือนพ่อแน่ๆเลย
เขาจะต้องขี่ไม้กวาดเก่ง เขาจะต้องเรียนเก่ง นู่นนี่นั่น
เพราะแน่นอนว่าแฮร์รี่ พอตเตอร์ในโลกนี้นะคะ กลายเป็นฮีโร่ไปแล้ว ผู้กำจัดลอร์ดโวลเดอมอร์ค่ะ
อย่างไรก็ดี อัลบัสไม่ได้เป็นแบบนั้นนะคะ
เค้าเป็นแค่เด็กกลางๆ เป็นเด็กเก็บตัว
และที่สำคัญนะคะในชั่วโมงการบินครั้งแรกเนี่ย
เค้าไม่สามารถแม้แต่จะยื่นมือออกไป แล้วบอกไม้กวาดว่า UP!!
แล้วให้ไม้กวาดเนี่ยมันเด้งขึ้นมาที่มือได้นะคะ
ถึงขนาดนั้นเลยทีเดียว
ดังนั้นนะคะ หนึ่งปีผ่านไป อัลบัสก็เลยมีเพื่อนแค่สกอร์เปียสเท่านั้นค่ะ
และแล้วนะคะด้วยความเป็นละครเวที หนึ่งปีก็ผ่านไปอย่างรวดเร็วค่ะ
นี่เป็นช่วงเวลาที่อัลบัส กำลังจะกลับไปที่ฮอกวอตส์เป็นปีที่สองค่ะ
เราค้นพบว่าอัลบัสไม่อยาก กลับไปที่ฮอกวอตส์นะคะ
ในขณะที่แฮร์รี่ไม่เข้าใจอัลบัสเลย เพราะแฮร์รี่รู้สึกว่า
นี่มันเป็นที่ที่ดีที่สุดในชีวิตของชั้น แล้วก็พยายามจะบอกลูกแบบนั้นค่ะ
ในขณะที่อัลบัสเนี่ยเริ่มแสดงให้เห็นว่า
พ่ออย่ามาอยู่ใกล้ผมได้ไหม ผมไม่อยาก ให้ใครมาเห็นว่าผมเป็นลูกพ่อ
ไม่อยากให้เกิดการเปรียบเทียบอะไรต่างๆค่ะ
และปัญหาอีกข้อนึงที่เกิดขึ้นในช่วงนั้นนะคะก็คือ
เดรโกค่ะ
เดรโก มัลฟอยเนี่ยนะคะพยายามจะ มาคุยกับแฮร์รี่ค่ะ บอกว่า
ในฐานะที่แฮร์รี่ทำงานในกระทรวงนะคะ เป็นหัวหน้ากองควบคุมการใช้เวทมนตร์เนี่ย
แฮร์รี่ควรจะออกประกาศ ในฐานะกระทรวงเวทมนตร์ว่า
เครื่องย้อนเวลาไม่มีจริง
และสกอร์เปียสไม่ใช่ลูกของโวลเดอมอร์ค่ะ
แต่แฮร์รี่ก็ปฏิเสธไปนะคะ บอกเดรโกไปว่า
เป็นเรื่องไร้สาระ เดี๋ยวข่าวลือมันก็หายไป
สกอร์เปียสไม่ใช่คนแรกที่โดนข่าวลือแบบนี้นะคะ
ระหว่างปีนี้ที่ฮอกวอตส์นะคะ เราจะเห็นภาพของ สกอร์เปียสและอัลบัสโดน bully ตลอดเวลาค่ะ
อย่างไรก็ตาม อีกปีนึงก็ผ่านไปนะคะ
ในช่วงเวลาของการขึ้นปีสามค่ะ เราจะเห็นว่า
ความสัมพันธ์ของอัลบัสกับแฮร์รี่เนี่ย เข้าขั้นย่ำแย่แล้วนะคะ
คือแฮร์รี่นี่ไม่เข้าใจอัลบัสเลยประมาณว่า
ทำไมถึงต้องโวยวาย ทำไมต้องเก็บตัว ทำไมไม่มีเพื่อน
ก็แค่ออกไปแล้วก็ไปมีเพื่อนสิ
ในขณะที่อัลบัสเนี่ยก็รู้สึกว่าแบบ ทำไมพ่อต้องกดดันผม
แม้ว่าการหนีจากบ้านเดอร์สลีย์มาอยู่ที่ ฮอกวอตส์ของแฮร์รี่จะเป็นความสุขอย่างที่สุด
แต่ฮอกวอตส์ในสายตาของอัลบัสมันไม่ใช่แบบนั้น
มันเป็นที่ที่เค้าโดน bully มันเป็นที่ที่เค้าโดนล้อเลียนอะไรต่างๆนะคะ
และปีนี้เองค่ะ ลิลี่ ลูกสาวคนเล็กของแฮร์รี่ ก็เข้าเรียนที่ฮอกวอตส์นะคะ
และแน่นอนว่าลิลี่ก็จะต้อง โดนคัดสรรเข้าไปอยู่ที่บ้านกริฟฟินดอร์ค่ะ
ทำให้อัลบัสยิ่งรู้สึกว่า ตัวเองแปลกแยกเข้าไปอีกนะคะ
ตัดภาพกลับไปที่ฝั่งพ่อแม่ค่ะ
ฝั่งพ่อแม่ก็มีปัญหาของตัวเองเหมือนกันนะคะ
ตอนนี้ค่ะเฮอร์ไมโอนี่ทำงานเป็น รัฐมนตรีว่าการกระทรวงเวทมนตร์ค่ะ
ในขณะที่รอนเนี่ยนะคะรับช่วงต่อ ร้านของเล่นของวีสลีย์มาค่ะ
แต่ปัญหาไม่ได้อยู่ที่รอนค่ะ
ปัญหาอยู่ที่เฮอร์ไมโอนี่กับแฮร์รี่นะคะ
ในฐานะที่สองคนนี้ทำงานกระทรวงเนี่ย
เริ่มมีปัญหาเล็กๆน้อยๆค่ะเพราะว่า
อยู่ดีๆพวกกองกำลังเก่าๆของโวลเดอมอร์เนี่ย ก็มีการเคลื่อนไหวแปลกๆ
มีการย้ายถิ่นฐานของยักษ์ มีการย้ายถิ่นฐานของมนุษย์หมาป่าอะไรต่างๆนะคะ
ซึ่งเฮอร์ไมโอนี่เนี่ยพยายามจะบอกแฮร์รี่ว่า
ไม่ได้แล้วนะแฮร์รี่
แฮร์รี่จะออกไปทำงานอย่างเดียว โดยไม่ทำงานเอกสารเลยไม่ได้
คือแฮร์รี่เนี่ยมีอะไรก็คว้าไม้กายสิทธิ์แล้วก็ ออกไปบุกๆๆๆๆอย่างเดียวเลยนะคะ
ทิ้งให้เอกสารเนี่ยกองท่วมห้องเลย
อย่างไรก็ตามนะคะแฮร์รี่พยายามเถียงกลับค่ะว่า
ไม่ใช่ชั้นเหรอที่เพิ่งจะจับอาชญากรตัวเป้งได้ ก็คือ ทีโอดอร์ น็อตต์ นั่นเอง
ถ้าใครจำได้นะคะ ทีโอดอร์ น็อตต์เนี่ย
ก็เรียนอยู่ในฮอกวอตส์ ในช่วงเวลาเดียวกับแฮร์รี่เหมือนกันค่ะ
แฮร์รี่เนี่ยเพิ่งจะจับทีโอดอร์ น็อตต์ได้นะคะ
และพบว่าทีโอดอร์ น็อตต์เนี่ยนะคะ มีการถือเครื่องย้อนเวลาที่ผิดกฎหมายอยู่ในมือค่ะ
และที่สำคัญเครื่องย้อนเวลาเนี่ย
มันไม่ได้ย้อนได้แค่ชั่วโมงสองชั่วโมง แบบของเฮอร์ไมโอนี่ตอนปีสามนะคะ
แต่ว่ามันย้อนได้เป็นปีๆเลยทีเดียวค่ะ
ด้วยความเป็นละครเวที เราจะตัดภาพไวอีกครั้งนึงค่ะ
หนึ่งปีผ่านไปนะคะ นี่คือคืนก่อนที่เด็กๆ จะต้องขึ้นรถด่วนฮอกวอตส์
ไปฮอกวอตส์ในอีกครั้งนึงค่ะ
อัลบัสที่กำลังจะขึ้นปีสี่เนี่ยนะคะ กำลังจะเข้านอนค่ะ
บังเอิญว่ามีคนคนนึงบุกมาที่บ้าน
คนคนนั้นก็คือ
เอมอส ดิกกอรี่ นะคะ
ดิกกอรี่ ชื่อคุ้นๆไหม
นี่คือพ่อของเซดริก ดิกกอรี่ค่ะ
เอมอสเนี่ยนะคะบุกมาหาแฮร์รี่ค่ะ
แล้วก็มาบอกว่าพยายามนัดพบ ที่กระทรวงมานานมากแล้ว
แต่แฮร์รี่เนี่ยปัดๆๆๆๆค่ะ
คือเอมอสเนี่ยจะมาโวยวายว่า
จำลูกชายชั้นได้ไหม เซดริกสุดที่รักของชั้น
ตายไปในฐานะตัวสำรอง คือเป็นแค่ spare เท่านั้น
เธอจะต้องชดเชยให้กับชั้น
เพราะชั้นรู้มาว่าที่กระทรวงเนี่ยมีเครื่องย้อนเวลา
ทำไมเธอไม่ใช้สิ่งนี้ย้อน กลับไปช่วยชีวิตลูกชายชั้น
เด็กชายผู้รอดชีวิตอย่างแฮร์รี่เนี่ย มีคนต้องยอมตายกี่คนเพื่อที่เขาจะได้รอดชีวิตค่ะ
ซึ่งทำให้แฮร์รี่เนี่ยเจ็บปวดหัวใจมาก
ในขณะที่แฮร์รี่กำลังคุยกับเอมอสอยู่นะคะ
บังเอิญว่าอัลบัสเนี่ยแอบฟังอยู่ค่ะ
และอยู่ดีๆก็มีผู้หญิงคนนึง โผล่มาคุยกับอัลบัสนะคะ
ผู้หญิงคนนั้นมีผมสีฟ้าและเงินค่ะ
เธอแนะนำตัวเองว่าชื่อเดลฟี่นะคะ
เดลฟี่บอกว่าชั้นเนี่ยเป็นหลานของเอมอส
เป็นพยาบาลประจำตัวเอมอสด้วย มาคอยดูแลเอมอสนะ
ทั้งสองคนก็ทักทายกันนะ
แล้วเดลฟี่ก็มีการพูดคุยเปิดอก กับอัลบัสเล็กๆน้อยๆค่ะ
ทำให้อัลบัสรู้สึกว่าคนคนนี้เป็นมิตร
เดลฟี่เชิญอัลบัสนะคะบอกว่า ชั้นเนี่ยอยู่บ้านพักคนชราของพ่อมดนะ
ถ้าสมมติว่ามีโอกาสก็มาเยี่ยมชั้นละกัน
ว่าแล้วนะคะเดลฟี่กับเอมอสก็กลับไปค่ะ
ตัดภาพกลับมาที่บ้านพอตเตอร์นะคะ บ้านพอตเตอร์อยู่ในความวุ่นวายค่ะ
เพราะว่าเจมส์เนี่ยกำลังโวยวายว่า ผมของเค้าเปลี่ยนเป็นสีชมพู
เนื่องจากว่ารอนเนี่ยส่งของเล่นนะคะ มาให้ทุกคนเป็นของแกล้งๆค่ะ
คือเจมส์เนี่ยไปเล่นของเล่นรอน แล้วโดนเปลี่ยนสีผมว่าอย่างงั้นเถอะ
ฝั่งอัลบัสเนี่ยนะคะ
รอนก็ส่งของขวัญมาให้เหมือนกันค่ะ เป็นยาเสน่ห์
ก็เป็น joke เล็กๆประมาณว่า ไม่มีเพื่อนเหรอจ๊ะ ใช้ยาเสน่ห์สิจ๊ะ
ซึ่งอัลบัสก็ไม่ได้แฮปปี้กับของขวัญชิ้นนี้เลยนะคะ
และในตอนนั้นเองค่ะ แฮร์รี่ก็เข้ามา ที่ห้องนอนของอัลบัสนะคะ
แล้วก็มาชวนคุยค่ะ ประมาณว่า
อัลบัสลูก ปีนี้พ่อคิดว่าเป็นปีพิเศษ
พ่อคิดว่าพ่อจะให้ของขวัญกับลูกๆทุกคนนะ
เจมส์ตอนนี้เขาได้ผ้าคลุมล่องหนของพ่อไปแล้ว
เพราะว่าเค้าขอมาตั้งแต่เด็ก
ในขณะที่ลิลี่เนี่ยพ่อก็ซื้อปีกนางฟ้าให้ แบบว่าเป็นปีกที่ใส่แล้วบินได้จริง
ในขณะที่ลูกเนี่ยนะ ด้วยความที่ลูกเป็นคนพิเศษสำหรับพ่อ
พ่อคิดว่าสิ่งที่พ่อจะมอบให้ลูกนะคะ ก็คือสิ่งนี้นี่เอง พรึ่บ!!
แฮร์รี่นะคะก็หยิบผ้าผืนนึงออกมา แล้วก็มอบให้อัลบัสค่ะ
แล้วก็บอกว่าผ้าผืนนี้เป็นสิ่งที่ พ่อจะไปจับทุกครั้งที่พ่อไม่สบายใจเลย
นี่คือสิ่งเดียวที่พ่อได้จากแม่ของพ่อ
ก็คือผ้าที่แม่เอาห่อพ่อไว้ในคืนที่ พ่อโดนส่งมาที่ซอยพรีเว็ตนะ
บังเอิญว่าตอนนั้นเนี่ย ตอนที่ป้าใหญ่ของลูกนะ ป้าเพ็ตทูเนียตายไปอะ
ดัดลีย์ไปค้นบ้านแล้วก็เจอผ้าผืนนี้
ดังนั้นดัดลีย์ก็เลยส่งมาให้พ่อ
แล้วคิดว่าพ่อเนี่ยควรจะได้รับสิ่งนี้เอาไว้นะ
พ่อเนี่ยขอมอบให้ลูก
ซึ่งอัลบัสนะคะก็เงยหน้าขึ้นมองพ่อค่ะ แล้วบอกเค้าว่า ผ้าผืนนี้เนี่ยนะพ่อ
คือผ้าคลุมล่องหนมันก็มีประโยชน์ ไอปีกนางฟ้าก็เป็นสิ่งที่เค้าอยากได้
แต่ทำไมผมต้องได้ผ้าเก่าๆเน่าๆผืนนี้ของพ่อด้วย
คือผมไม่ได้อยากได้ นึกออกไหม
แล้วพ่อต้องการได้อะไรจากสิ่งนี้
พ่อต้องการให้ผมเนี่ยได้ผ้าผืนนี้มา แล้วซาบซึ้งแล้วก็กระโดดกอดพ่อ
แล้วเราสองคนก็กลับมารักกันเหมือนเดิมเหรอ
ไม่ล่ะ ผมไม่อยากเกิดเป็นลูกพ่อ
ซึ่งจากเหตุการณ์นี้นะคะ ทำให้แฮร์รี่ฟิวส์ขาดค่ะ
เผลอพูดอะไรบางอย่างที่ไม่ดีออกไป
เช่น บางทีชั้นก็หวังนะว่าแกอะ ไม่ได้เกิดมาเป็นลูกของชั้น
ทำไมแกถึงไม่เลี้ยงง่ายเหมือนเจมส์บ้าง อะไรแบบนี้นะคะ
ซึ่งทำให้ทั้งสองคนทะเลาะกันหนักมากค่ะ
ด้วยความเสียใจจากสิ่งที่พ่อพูดนะคะ
อัลบัสก็เลยเขวี้ยงผ้าที่พ่อเพิ่งให้เนี่ยนะคะทิ้งไปค่ะ
และบังเอิญว่าผ้าผืนนั้นนะคะ ก็ไปชนเข้ากับยาเสน่ห์ที่รอนให้มาค่ะ
ดังนั้นนะคะ อัลบัสก็บอกว่า เป็นไงล่ะ นี่คือสิ่งนำโชคของพ่อเหรอ
ดังนั้นตอนนี้ผมไม่มีทั้งโชค แล้วก็ไม่มีทั้งความรักด้วยนะคะ
ทำให้แฮร์รี่โกรธมากค่ะแล้วก็ออกจากห้องไป
อย่างไรก็ตามนะคะ แฮร์รี่ได้มีโอกาสปรับความเข้าใจกับจินนี่ค่ะ
จินนี่บอกว่าแฮร์รี่ไม่เข้าใจลูกคนนี้เหรอ
ลูกคนนี้คือลูกที่เหมือนกับแฮร์รี่ที่สุด
เค้าต้องการแค่ความเข้าใจจากแฮร์รี่เท่านั้นแหละ
ซึ่งแฮร์รี่ก็มีความเครียดต่างๆนะคะ แต่ก็นอนหลับไปค่ะ
คืนนั้นด้วยความเครียดอะไรต่างๆนะคะ แฮร์รี่ก็เลยฝันร้ายค่ะ
ฝันย้อนกลับไปถึงชีวิตตัวเองตอนเด็กๆนะคะ ที่ต้องทุกข์ทรมานต่างๆ
และตอนนั้นเองแฮร์รี่ก็เจ็บแผลเป็นขึ้นมา ครั้งแรกในรอบ 22 ปีนะคะ
เช้าวันรุ่งขึ้นค่ะที่สถานีรถไฟคิงครอสส์นะคะ
เด็กๆก็เตรียมพร้อมจะไปเรียนกันอีกรอบนึง
ตอนนั้นเองอยู่ดีๆนะคะ โรสก็เข้ามาคุยกับอัลบัสค่ะ
ซึ่งจริงๆแล้วโรสเข้ามาคุยเพราะว่าจินนี่ไปขอร้อง ให้เฮอร์ไมโอนี่มาบอกโรสนั่นแหละ
ประมาณว่าอัลบัสมีปัญหาอยู่ ช่วยเข้ามาดูหน่อยนะคะ
ถามว่าอัลบัสดีขึ้นไหม
ไม่ดีขึ้นค่ะ แต่สิ่งนึงที่โรสหลุดออกไปนะคะก็คือ
โรสหลุดบอกอัลบัสไปค่ะว่า
แฮร์รี่เนี่ยเพิ่งจะไปจับทีโอดอร์ น็อตต์ได้นะคะ
แล้วก็จับเครื่องย้อนเวลาผิดกฎหมายได้ค่ะ
ดังนั้นอัลบัสก็เลยได้ไอเดียอะไรบางอย่างนะคะ แล้วก็รีบพุ่งตัวไปหาสกอร์เปียสค่ะ
บนรถไฟด่วนฮอกวอตส์ อัลบัสของเราเกิดตัดสินใจได้ค่ะว่า
พ่อเค้าเป็นฮีโร่ได้ เค้าก็เป็นฮีโร่ได้เหมือนกัน
แล้วเค้าเป็นได้ดีกว่าพ่ออีก เพราะเค้าจะทำสิ่งนึงที่พ่อเค้าทำไม่ได้
นั่นก็คือ
ช่วยชีวิตเซดริก ดิกกอรี่นั่นเองนะคะ
ดังนั้นค่ะ อัลบัสก็เลยชวนให้สกอร์เปียสนะคะ หนีจากรถไฟด่วนฮอกวอตส์ค่ะ
โดยที่เค้าค้นพบความลับข้อนึง ของรถไฟด่วนฮอกวอตส์นะคะ
นั่นก็คือ
เค้าค้นพบว่าทุกครั้งที่มีคนพยายาม หนีออกจากรถด่วนฮอกวอตส์เนี่ย
หญิงชราที่เป็นคนคอยขายขนมอะไรต่างๆ
จะกลายร่างเป็นแม่มดน่ากลัวค่ะ แล้วก็ออกมาไล่จับ
อย่างไรก็ตาม เค้าก็สามารถหนีมาได้สำเร็จค่ะ
แล้วเค้าก็เดินทางไปที่บ้านพักคนชรานะคะ ตามคำเชิญของเดลฟี่ค่ะ
เมื่อไปถึงเนี่ย เค้าก็พยายามจะบอกว่า
เค้ารู้นะว่าที่กระทรวงเนี่ยมีเครื่องย้อนเวลาอยู่จริงๆ
และเค้าจะพยายามพาเซดริกกลับมานะคะ
อย่างไรก็ตามค่ะ เอมอสบอกว่า ทำไมเค้าต้องการความช่วยเหลือจาก
พ่อมดที่ยังไม่บรรลุนิติภาวะสองคนด้วย
ที่สำคัญ คือมันไม่มีประโยชน์อะไรเลยนะคะ
อย่างไรก็ตามนะคะ เดลฟี่ก็พยายาม เกลี้ยกล่อมเอมอสค่ะบอกว่า
เด็กสองคนนี้อาจจะอยากช่วยก็ได้
สุดท้ายนะคะ เอมอสก็เลยยอมค่ะ
ทั้งสามคนตกลงว่าจะเดินทาง ไปที่กระทรวงเวทมนตร์นะคะ
เพื่อบุกเข้าไปที่ห้องทำงานของเฮอร์ไมโอนี่ค่ะ
และไปขโมยเครื่องย้อนเวลามานะคะ
จังหวะนั้นเองค่ะ เหล่าพ่อแม่ของพวกเค้า ก็เริ่มรู้ตัวแล้วว่า อ่าว ลูกของชั้นหายไปจ้า
มัลฟอยก็มีความอาละวาดใส่แฮร์รี่นะคะประมาณว่า
ถ้าลูกชั้นหายไปจะทำยังไง
ส่วนแฮร์รี่ก็มีความวิ่งวุ่นเพื่อตามหาลูกตัวเองค่ะ
ตัดภาพมาที่กระทรวงเวทมนตร์นะคะ
อัลบัส สกอร์เปียส แล้วก็เดลฟี่ค่ะ ตัดสินใจใช้น้ำยาสรรพรสนะคะ
ดื่มเข้าไปแล้วก็เปลี่ยนร่างค่ะ
โดยให้เดลฟี่เนี่ยเปลี่ยนร่างเป็นเฮอร์ไมโอนี่
ส่วนอัลบัสไม่ยอมเปลี่ยนเป็นพ่อตัวเองค่ะ ตัดสินใจเปลี่ยนร่างเป็นรอนนะคะ
และให้สกอร์เปียสเปลี่ยนร่างเป็นแฮร์รี่ค่ะ
ที่กระทรวงเวทมนตร์นะคะ
ในขณะที่เดลฟี่กับสกอร์เปียสเนี่ย กำลังเข้าไปที่ห้องทำงานของเฮอร์ไมโอนี่
ปรากฏว่าเฮอร์ไมโอนี่ตัวจริง กับแฮร์รี่ตัวจริงดันโผล่มาค่ะ
ดังนั้นนะคะ อัลบัสก็เลยจะต้องออกไปรับหน้าค่ะ
อัลบัสในคราบรอนนะฮะ ไปถึงแล้วก็ไปยั่วยวนเฮอร์ไมโอนี่ต่างๆ
ประมาณว่าคิดถึงเธอจังเลย ชั้นเลยมาหาที่ทำงาน
เรามามีลูกด้วยกันอีกคนเถอะ
แล้วก็จัดการจูบป้าตัวเองไปรัวๆหลายๆรอบนะคะ
จนกระทั่งในที่สุดเฮอร์ไมโอนี่ก็ตัดสินใจ ไม่เข้าห้องทำงานของตัวเองค่ะ แต่เดินไปที่อื่นแทน
ทั้งสามคนก็เลยเห็นทางสะดวกนะคะ
ได้ไปค้นหาเครื่องย้อนเวลาค่ะ
ซึ่งวิธีการค้นหาเนี่ย ทั้งสามคนก็ค้นพบว่า
เฮอร์ไมโอนี่เนี่ยเสกคาถา ใส่ชั้นหนังสือของตัวเองนะคะ
แล้วทำให้ชั้นหนังสือของตัวเองเนี่ย คายปริศนาออกมาค่ะ
ซึ่งบังเอิญว่าสกอร์เปียสเนี่ย เป็นสายเนิร์ดนะคะเหมือนเฮอร์ไมโอนี่เลย
ก็เลยสามารถแกะคำทายอะไรต่างๆแล้วก็
ได้เครื่องย้อนเวลามาในที่สุดค่ะ
หลังจากนั้นนะคะ ทั้งสามคนหนีออกมา จากกระทรวงค่ะแล้วก็ตกลงกันได้ว่า
วิธีที่จะกลับไปช่วยเซดริก ดิกกอรี่เนี่ยก็คือ
จะต้องทำให้เซดริก ดิกกอรี่นะคะ ไม่ชนะการประลองเวทไตรภาคีค่ะ
ดังนั้นเค้าก็เลยตัดสินใจว่า เค้าจะย้อนเวลากันกลับไปนะคะ
ที่ภารกิจที่หนึ่งค่ะ
เพื่อที่จะทำยังไงก็ได้ให้เซดริกแพ้นะคะ
ในคืนนั้นเองค่ะ แฮร์รี่นอนหลับไปนะคะ แล้วก็ฝันร้ายอีกรอบนึง
แต่ว่าเค้าเห็นภาพของอัลบัสค่ะ ที่ริมชายป่าต้องห้าม
ตอนเช้าตื่นขึ้นมานะคะ เค้าก็เลยตัดสินใจ รีบพุ่งไปที่ฮอกวอตส์ค่ะ ที่ป่าต้องห้าม
เพราะคิดว่าจะไปเจอลูกที่นั่นนะคะ
แต่ไปถึงค่ะ บังเอิญไม่เจอลูก เพราะว่าลูกย้อนเวลาไปก่อน
สิ่งที่เค้าเจอเนี่ยก็คือ
เบนนะคะ จำเบนได้ไหม
เบนคือ เซนทอร์ที่อยู่ในป่าต้องห้ามนะคะ
และเซนทอร์ดุร้ายตัวเนี่ยก็ได้บอกกับเค้าว่า
ตอนนี้ชั้นดูดวงดาวเกี่ยวกับลูกของเธอแล้ว ชั้นไม่รู้ว่าลูกของเธออยู่ที่ไหน
แต่ชั้นรู้ว่ามันมีหมอกร้ายอะไรบางอย่าง กำลังครอบคลุมตัวลูกของเธออยู่
ถ้าไม่กำจัดหมอกร้ายนี้ออกไปนะ
ชีวิตของลูกเธอเนี่ยจะต้องพังพินาศ
เธออาจจะถึงขั้นต้องเสียลูกไปเลยทีเดียวนะคะ
แฮร์รี่ก็เลยเอาไปคิดเองค่ะ คิดไปคิดมาก็คิดได้ว่า
อุ๊ย ไอหมอกร้ายนั่นมันจะต้อง เป็นสกอร์เปียสแน่ๆเลย
มันจะต้องเป็นลูกของโวลเดอมอร์แน่ๆเลย หรือมันจะต้องเกี่ยวข้องกับศาสตร์มืดแน่ๆเลย
เพราะมันเป็นลูกของมัลฟอยค่ะ
อย่างไรก็ตามนะคะ เราไปดูที่อดีตดีกว่าค่ะ
อัลบัสกับสกอร์เปียสนะคะ ย้อนเวลากันมาสองคนค่ะ
ในขณะที่เดลฟี่ไม่ได้ย้อนเวลามาด้วยนะคะ
ทั้งสองคนย้อนเวลามาที่
ภารกิจแรกในการประลองเวทไตรภาคีค่ะ
และทั้งสองคนปลอมตัวเป็น นักเรียนเดิร์มสแตรงก์นะคะ
เพราะว่าคิดว่าถ้าตัวเองปลอมตัว เป็นนักเรียนฮอกวอตส์เนี่ย
เดี๋ยวคนมันจะเริ่มรู้สึกว่า เอ๊ย นี่มันไม่คุ้นหน้าเลยนะคะ
บังเอิญว่าทั้งสองคนดันไปนั่งอยู่ข้าง
เฮอร์ไมโอนี่ในอดีตค่ะ
และก็มีโอกาสได้คุยกับ เฮอร์ไมโอนี่เล็กๆน้อยๆนะคะ
เพราะตอนแรกสกอร์เปียสเข้าใจว่า เฮอร์ไมโอนี่เป็นโรสค่ะ
และที่สำคัญสกอร์เปียสแอบชอบโรสอยู่นะคะ
เหตุการณ์หลังจากนั้นค่ะ ปรากฏว่าอัลบัสกับสกอร์เปียสเนี่ยนะคะ
ก็จัดการปลดอาวุธเซดริก ดิกกอรี่ ที่กำลังจัดการกับมังกรได้สำเร็จค่ะ
แต่ปรากฏว่ายังไม่ทันรู้ผลนะคะว่าเกิดอะไรขึ้น
อยู่ดีๆเครื่องย้อนเวลาก็ร้อน แล้วก็หมุนๆๆๆขึ้นมาค่ะ
และทั้งสองคนก็โดนกระชากนะคะ กลับมาที่เวลาปัจจุบันค่ะ
ที่เวลาปัจจุบันนะคะ ปรากฏว่าอัลบัสโดน เครื่องย้อนเวลากระชากจนแขนหักค่ะ
และในตอนนั้นเองนะคะ แฮร์รี่ก็มาพบกับทั้งสองคนพอดี
ก็เลยจัดการส่งอัลบัสเข้าห้องพยาบาลไปค่ะ
อัลบัสสลบไปอย่างยาวนานนะคะ
ฟื้นขึ้นมาพบกับพ่อของเค้าที่มานั่งคุยด้วยอยู่
พ่อของเค้าเนี่ยก็บอกว่า เอ่อ พ่อเครียดมากเลยตอนนี้
เอ่อ มีคนส่งของมาให้ลูกเต็มเลย รวมถึงช็อกโกแลตด้วยนะ
พ่อขอกินหน่อยได้ไหม เพราะเรื่องที่ พ่อกำลังจะพูดเนี่ยมันเครียดมาก
อัลบัสก็มีความงงๆนะคะนิดนึงแต่ก็ให้พ่อกินไปค่ะ
หลังจากที่แฮร์รี่กินเข้าไปนะคะ ก็เริ่มออกคำสั่งอัลบัสค่ะประมาณว่า
ลูก หนีไปแบบนี้ไม่ได้เรื่องเลยนะ แย่มาก
นี่มันจะต้องเป็นอิทธิพลแย่ๆ ที่มีใครมาทำใส่ลูกแน่ๆเลย
โดยที่ไม่ฟังลูกอธิบายเลยนะคะ
คือลูกก็พยายามว่าผมเป็นคนชวนเค้าหนี ไม่ใช่เค้าชวนผมหนีนะคะ
อย่างไรก็ตามค่ะ แฮร์รี่ก็สั่งให้อัลบัสนะคะ
เลิกคบกับสกอร์เปียสค่ะ
ที่สำคัญแฮร์รี่เนี่ยนะคะ เอาแผนที่ตัวกวนของตัวเอง ให้กับศาสตราจารย์มักกอนนากัลไปค่ะ
แล้วบอกว่าทุกครั้งที่เห็นสองคนนี้อยู่ด้วยกันนะ
ให้จับแยกในทันที
เพราะผมในฐานะคนที่ เป็นคนในกระทรวงเวทมนตร์เนี่ย
ถ้าคุณไม่ทำตาม ผมจะเข้ามา แล้วมาจัดการกับโรงเรียนนี้ให้ถึงที่สุด
เรียกได้ว่าทำตัวเหมือน พ่อของมัลฟอยสมัยก่อนเลยนะคะ
หลังจากนั้นค่ะ อัลบัสก็เกลียด พ่อตัวเองมากขี้นเรื่อยๆนะคะ
แต่ก็ทำอะไรไม่ได้ ก็จำเป็นจะต้องเชื่อฟังพ่อค่ะ
ก็เลยต้องเลิกคบกับสกอร์เปียสนะคะ
แม้ว่าสกอร์เปียสจะเดินเข้ามาใกล้อัลบัสกี่ที
อัลบัสก็จะต้องวิ่งหนีไป วิ่งหนีไป วิ่งหนีไปค่ะ
ระหว่างนั้นนะคะ อัลบัสก็เรียนรู้กับ เหตุการณ์แปลกๆมากมายที่เกิดขึ้นค่ะ
อัลบัสค้นพบว่า
เฮ้ย อยู่ดีๆชั้นก็ไม่ได้อยู่บ้านสลิธีรินแล้ว
ชั้นไปอยู่ที่บ้านกริฟฟินดอร์
จากปากคำของคนอื่นนะคะ อัลบัสค้นพบว่า ตัวเองอยู่บ้านกริฟฟินดอร์เพราะว่า
ตอนที่คัดสรรเนี่ย มีคนมาพนันกับเค้าว่า เค้าจะต้องได้อยู่สลิธีรินแน่ๆเลย
เค้าก็เลยบอกกับหมวกคัดสรรว่า
เค้าอยากอยู่กริฟฟินดอร์
และสุดท้ายเค้าก็ได้อยู่กริฟฟินดอร์ค่ะ
แต่เค้าดันเป็นกริฟฟินดอร์ที่ ไม่รักความเป็นกริฟฟินดอร์เลยนะคะ
และเพื่อนก็ยังเกลียดเค้าเหมือนเดิมค่ะ
นอกจากนี้เค้ายังค้นพบอีกอย่างนึงก็คือว่า
คนที่มาท้าเค้าเนี่ยก็คือ ปันจู นั่นเอง
งงไหม ปันจูคือใคร
ปันจูนะคะคือลูกของรอนกับปัทมา พาติลค่ะ
จำชื่อปัทมาได้ไหม ปัทมาที่ตอนปีสี่ ไปงานเลี้ยงเต้นรำกับรอนนะคะ
คือการที่ทั้งสองคนย้อนเวลากลับไปในอดีต
ไปแต่งตัวเป็นนักเรียนเดิร์มสแตรงก์ แล้วไปปลดอาวุธเซดริก ดิกกอรี่
ทำให้เซดริกเนี่ยแพ้การประลอง ในรอบที่หนึ่งเนี่ยนะคะ
ส่งผลกระทบต่อปัจจุบันค่ะ
คือเฮอร์ไมโอนี่เนี่ย เห็นทั้งสองคนใช่ไหม แล้วก็รู้สึกว่าสองคนนี้ท่าทางแปลกๆ
น่าจะเป็นสองคนที่ตุกติกกับการประลองนะคะ
ดังนั้นเฮอร์ไมโอนี่ก็เลย ไม่ไว้ใจพวกเดิร์มสแตรงก์ค่ะ
พอเฮอร์ไมโอนี่ไม่ไว้ใจเดิร์มสแตรงก์ เกิดอะไรขึ้น
เฮอร์ไมโอนี่ก็เลยไม่ยอมไป งานเลี้ยงเต้นรำกับวิกเตอร์ ครัมนะคะ
พอไม่ยอมไปงานเลี้ยงเต้นรำกับวิกเตอร์ ครัม
รอนก็เลยไม่ได้หึง
พอรอนไม่ได้หึง ทั้งสองคนก็เลย เป็นเพื่อนที่ดีกันมาตลอดชีวิตค่ะ
ทั้งสองคนไม่เคยคบกันนะคะ
และในงานเลี้ยงเต้นรำครั้งนั้น
รอนก็เลยพาเฮอร์ไมโอนี่ไป แต่ว่าทั้งสองคน ก็ไปในฐานะเพื่อนกันแล้วก็เต้นกันขำๆ
บังเอิญว่าตอนนั้นเองเนี่ย
รอนบังเอิญได้เจอกับปัทมา พาติลค่ะ
ก็เลยตกหลุมรักกันนะคะ
และทั้งสองคนก็คบกัน แล้วก็แต่งงานกัน มีลูกออกมาเป็นปันจูนั่นเอง
ดังนั้นสิ่งที่เกิดขึ้นคืออะไร
คือโรสค่ะ
โรสที่เป็นลูกของรอนกับ เฮอร์ไมโอนี่หายตัวไปนะคะ
เพราะว่าทั้งสองคนไม่ได้แต่งงานกัน ก็เลยหายไปซะอย่างนั้น
แล้วความจริงในโลกก็บิดเบี้ยวอะไรต่างๆ ค่อนข้างมากมายค่ะ
ฝั่งอัลบัสเนี่ยก็รู้สึกทุกข์ใจพอสมควรนะคะ
ที่พ่อตัวเองเนี่ยกีดกัน ไม่ให้ตัวเองคบกับสกอร์เปียส
แต่ก็ยังรู้สึกว่าเออ ไม่ค่อยเป็นไรขนาดนั้น
แต่ก็ทุกข์อะนะ
คนที่เป็นปัญหามากๆคือสกอร์เปียสค่ะ
เพราะว่าโรสหายไป และสกอร์เปียสชอบโรสมากๆนะคะ
หลังจากนั้นค่ะสกอร์เปียสก็มีความทุกข์ใจ อะไรต่างๆก็ไปฟ้องพ่งฟ้องพ่อ
เดรโกนะคะก็เลยมาอาละวาดใส่แฮร์รี่อย่างจริงจังค่ะ
แต่อย่างไรก็ตามกลับมาที่สองคนนี้ก่อนดีกว่าค่ะ
สกอร์เปียสเนี่ย ไม่ยอมอยู่เฉยๆนะคะ
รู้สึกว่าตัวเองจะต้องไปถามอัลบัสให้ได้ว่า ทำไมอยู่ดีๆถึงเลิกคบชั้น
อยู่ดีๆคนเป็นเพื่อนกันมันจะเลิกคบกัน มันต้องมีปัญหาอะไรบางอย่าง นึกออกปะ
ดังนั้นนะคะสกอร์เปียสก็เลยบุกเข้าไปหาอัลบัสค่ะ
และทั้งสองคนก็มีโอกาสทะเลาะกัน และปรับความเข้าใจกันนะคะ
ทั้งสองก็เลยตัดสินใจว่า โอเค ตอนนี้โลกแห่งความจริงมันวุ่นวายไปหมดแล้ว
แล้วเซดริก ดิกกอรี่ก็ไม่ได้รอดด้วย
ดังนั้นเราจะย้อนเวลากลับไปกันอีกรอบนึง
ไปที่ภารกิจที่สอง เพื่อที่จะไปทำให้ เซดริก ดิกกอรี่เนี่ยแพ้การประลองนะคะ
โดยวิธีที่สองคนที่ตกลงกันได้ก็คือ
ทำให้อายสิ เราโดน bully กันมาทั้งชีวิตแล้ว
ถ้าเราไป bully เซดริก ดิกกอรี่นะ
เซดริกก็จะอาย อายปุ๊บก็จะไม่ชนะการประลอง
นี่แหละจะทำให้เค้ารอดชีวิตนะคะ
ทั้งสองคนก็เลยตัดสินใจ ย้อนเวลากลับไปที่ภารกิจที่สองค่ะ
เป็นจังหวะเดียวกับที่เดรโก มัลฟอยเนี่ยนะคะ ไปอาละวาดที่บ้านของแฮร์รี่ค่ะ
ไปถึงก็ไปอาละวาดใหญ่โตเลยนะประมาณว่า
แฮร์รี่! แก! แกทำให้ลูกชั้นร้องไห้ได้ยังไง!
เค้าเป็นเพื่อนที่ดีกันสองคน
แกรู้ไหมว่าสมัยเรียนเนี่ย
ชั้นอิจฉาแกขนาดไหนที่แกมีเพื่อนแล้วชั้นไม่มี
แกคิดดูชั้นมีแครบกับกอยล์ที่แบบ
มันเหมือนก้อนหินเดินได้อะ มันไม่ได้เป็นเพื่อนอะ เข้าใจไหม
คือชั้นต้องการให้ลูกชั้นมีเพื่อน แล้วแกมากีดกันไม่ให้เค้าคบกันได้ยังไง
ก็ทะเลาะกันใหญ่โต มีการดวลกัน ระเบิดครัวอะไรต่างๆนะคะ
สุดท้ายจินนี่ก็เดินเข้ามา แล้วก็ด่าทุกคนนะคะประมาณว่า
พวกแกพังบ้านชั้นได้ยังไง อะไรอย่างนี้นะคะ
ทั้งสองคนก็เลยมีการปรับความเข้าใจกันค่ะ
แล้วแฮร์รี่ก็ตัดสินใจได้นะคะว่า เออ จริงๆแล้วหมอกร้ายที่ปกคลุมลูกชั้นอยู่เนี่ย
อาจจะไม่ใช่สกอร์เปียสก็ได้มั้ง
ดังนั้นแฮร์รี่ก็เลยคิดว่า
จะกลับไปที่โรงเรียนนะคะ แล้วก็ไปบอกทั้งสองคนว่า
เออ ดีกันเถอะจ้า ไม่เป็นไรแล้วจ้า นะคะ
อย่างไรก็ตามค่ะ คืนนั้นแฮร์รี่ฝันร้ายอีกรอบนึงนะคะ แล้วก็เจ็บแผลเป็นอีกรอบนึง
แล้วก็เห็นนิมิตอะไรบางอย่าง
แล้วก็รู้สึกว่าอัลบัสเนี่ยอยู่ในอันตรายค่ะ
แฮร์รี่ก็เลยรีบพุ่งไปที่โรงเรียนค่ะ
จังหวะนั้นบังเอิญว่าเป็นจังหวะที่
อัลบัสกับสกอร์เปียสเนี่ย ปรับความเข้าใจกันได้พอดี
แล้วตัดสินใจว่าจะย้อนเวลา กลับไปที่ในอดีตใช่ไหมคะ
ดังนั้นทั้งสองคนก็เลยลงไปที่ห้องน้ำหญิงค่ะ
ที่เป็นที่อยู่ของเมอร์เทิล จอมคร่ำครวญนั่นเอง
แล้วก็จัดการย้อนเวลากลับไปค่ะ
ทำให้เหล่าพ่อๆเนี่ยคลาดกับลูกของตัวเองนะคะ
ซึ่งทำให้วิวคิดว่าจริงๆแล้ว คลิปนี้มันยาวมากกกกกแล้ว
ตอนแรกตั้งใจว่าจะเล่าจบ ในคลิปเดียวแต่คงไม่ไหวค่ะ
เพราะว่าส่วนตัวเนี่ยแทบไม่อยาก ตัดรายละเอียดอะไรออกเลยนะ
ดังนั้นวันนี้วิวขออนุญาตตัดบทเท่านี้ดีกว่าค่ะ
แล้วเดี๋ยวเราไปดูกันที่คราวหน้าดีกว่าว่า
ทั้งสองคนย้อนเวลากลับไปที่ภารกิจที่สองแล้ว จะสำเร็จไหม จะเป็นยังไงนะคะ
สำหรับวันนี้ ถ้าใครชื่นชอบคลิปนี้อย่าลืม
กดไลก์เป็นกำลังใจให้วิวแล้วก็ กดแชร์เพื่อชวนเพื่อนๆมาดูด้วยกันค่ะ
แล้วพบกันใหม่โอกาสหน้านะคะ บ๊ายบาย สวัสดีค่ะ
เอาจริงคลิปนี้ตัดไม่ลงเลยนะ
เพราะว่าชอบมากแฮร์รี่
แล้วแบบรายละเอียดปลีกย่อย มันเยอะมากเลยอะทุกคน
มันแบบวุ่นวายเยอะแยะเต็มไปหมดเลย
แต่ว่าถ้าสมมติว่าใครเป็นที่ชอบแฮร์รี่แล้วคิดว่า
จะมีโอกาสเดินทางไปลอนดอนนี่ แนะนำให้ไปดูจริงๆนะ มันมันส์จริงๆ
คือมันมีเทคนิคแปลกใหม่อะไรมากมาย ที่อยู่ในละครเวทีเรื่องนี้อะ
คือแบบไม่รู้จะอธิบายยังไงนะคะ
แต่ว่าถ้าสมมติว่าใครอยากดูที่วิวเคยไป ตามรอยแฮร์รี่ พอตเตอร์ที่ลอนดอน
ก็วิวเคยทำคลิปไว้แล้วเหมือนกันนะ
สามารถไปดูกันได้ค่ะ
วันนี้ลาไปก่อนนะคะทุกคน บ๊ายบาย สวัสดีค่ะ